CELEX: 62014CN0461
Language: ro
Date: 2014-10-07 00:00:00
Title: Cauza C-461/14: Acțiune introdusă la 7 octombrie 2014 – Comisia Europeană/Regatul Spaniei

22.12.2014   
            
            
               RO
            
            
               Jurnalul Oficial al Uniunii Europene
            
            
               C 462/16
            
         Acțiune introdusă la 7 octombrie 2014 – Comisia Europeană/Regatul Spaniei
   (Cauza C-461/14)
   (2014/C 462/25)
   Limba de procedură: spaniola
   
      Părțile
   
   
      Reclamantă: Comisia Europeană (reprezentanți: G. Wilms y D. Loma-Osorio Lerena, agenți)
   
      Pârât: Regatul Spaniei
   
      Concluziile reclamantei
   
   
               —
            
            
               Declararea faptului că Regatul Spaniei nu și-a îndeplinit obligațiile impuse de articolul 3 din Directiva 85/337/CEE (1), astfel cum a fost modificată prin Directivele 97/11/CE (2) și prin Directiva 2003/35 (3) privind evaluarea efectelor anumitor proiecte publice și private asupra mediului, de articolul 4 alineatul (4) din Directiva 2009/147/CE (4) privind conservarea păsărilor sălbatice până la 29 iulie 2008, data la care situl a fost declarat arie de protecție specială (SPA), și articolul 6 alineatul (2) din Directiva 92/43/CE (5) privind conservarea habitatelor naturale și a speciilor de faună și floră sălbatică, de la data declarării zonei ca SPA;
            
         
               —
            
            
               obligarea Regatul Spaniei la plata cheltuielilor de judecată.
            
         
      Motivele și principalele argumente
   
   Prezenta cauză vizează proiectul de realizare a unei noi linii de cale ferată de mare viteză între Sevilla și Almería, secțiunile „Marchena-Osuna I”, „Marchena-Osuna II” și „Variante de Osuna”, și posibila aplicare defectuoasă de către autoritățile spaniole a normelor pertinente din Directiva privind evaluarea efectelor asupra mediului, din Directiva privind păsările sălbatice și din Directiva privind habitatele. Comisia a ajuns la această concluzie având în vedere în special efectele potențiale ale lucrărilor și ale exploatării ulterioare a axului feroviar transversal din Andaluzia la traversarea ariei speciale de protecție (SPA) Campiñas de Sevilla, care în opinia Comisiei nu au fost luate în considerare în mod adecvat.
   
      (1)  Directiva 85/337/CEE a Consiliului din 27 iunie 1985 privind evaluarea efectelor anumitor proiecte publice și private asupra mediului (JO L 175, p. 40, Ediție specială, 1/vol. 1, p. 174).
   
      (2)  JO L 73, p. 5, Ediție specială, 15/vol. 3, p. 254.
   
      (3)  Directiva 2003/35/CE a Parlamentului European și a Consiliului din 26 mai 2003 de instituire a participării publicului la elaborarea anumitor planuri și programe privind mediul și de modificare a directivelor 85/337/CEE și 96/61/CE ale Consiliului în ceea ce privește participarea publicului și accesul la justiție (JO L 156, p. 17, Ediție specială, 5/vol. 10, p. 8).
   
      (4)  Directiva 2009/147/CE a Parlamentului European și a Consiliului din 30 noiembrie 2009 privind conservarea păsărilor sălbatice (JO L 20, p. 7).
   
      (5)  Directiva 92/43/CEE a Consiliului din 21 mai 1992 privind conservarea habitatelor naturale și a speciilor de faună și floră sălbatică (JO L 206, p. 7, Ediție specială, 15/vol. 2, p. 109).